

                                                                                                              1.ΚΑΤΑΧΩΡΗΣΤΕΑ ΣΤΟ ΚΗΜΔΗΣ

                                                                                                          2.ΑΝΑΡΤΗΤΕΑ ΣΤΟ ΔΙΑΥΓΕΙΑ

                                                                                                          Λιβαδειά   15 /12/2022
                                                                  Αριθ. Πρωτ. : 22584
ΑΠΟΣΠΑΣΜΑ

Από το πρακτικό της αριθμ.  39ης  /2022  ΤΑΚΤΙΚΗΣ με ΤΗΛΕΔΙΑΣΚΕΨΗ της  Οικονομικής Επιτροπής  Δήμου Λεβαδέων

Αριθμός απόφασης : 382
Έγκριση Παράτασης του έργου με τίτλο :  «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)».

Στη Λιβαδειά σήμερα 12η  Δεκεμβρίου  2022  ημέρα  Δευτέρα  και  ώρα 13.30  συνεδρίασε με τηλεδιάσκεψη  η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22  « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19»    και μετά  από  την αρ.πρωτ. 22082/08-12-2022 έγγραφη πρόσκληση του  Προέδρου της  & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018  «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

          Αφού  διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8),  ήτοι:


                  ΠΑΡΟΝΤΕΣ                                                                 ΑΠΟΝΤΕΣ

      1.Ταγκαλεγκας Ιωάννης                                                               1.Πούλος Ευάγγελος

2. Μητάς  Αλέξανδρος                                                         Αν και είχε νόμιμα προσκληθεί                                                       

3. Νταντούμη Ιωάννα (αν/κό μέλος κ. Καλογρηά  Αθανασίου)                                                     

4.Σαγιάννης Μιχαήλ                                                           

5.Μερτζάνης Κωσταντίνος 

6.Καπλάνης Κωνσταντίνος 

      7.Μπράλιος Νικόλαος (απών στο 1ο Θ.Η.Δ.)

      8.Καραμάνης   Δημήτριος                  
  .

Ο  Πρόεδρος της Οικονομικής Επιτροπής εισηγούμενος το  22ο  θέμα της ημερήσιας διάταξης   έθεσε υπόψη των μελών  το με  αριθμ. πρωτ. 21965/02-12-2022  έγγραφο της Δ/νσης Τεχνικών Υπηρεσιών  του Δήμου Λεβαδέων  , στο  οποίο αναφέρονται τα παρακάτω: 
Α. ΙΣΤΟΡΙΚΟ ΤΟΥ ΕΡΓΟΥ

1. Το εν λόγω έργο χρηματοδοτείται από πιστώσεις του Προγράμματος Δημοσίων Επενδύσεων της ΣΑΕΠ 766 με ΚΑ 2017ΕΠ76600018 του ΠΔΕ της Περιφέρειας Στερεάς Ελλάδας.

2. Η αρ. 67/18 Τεχνική Μελέτη δημοπράτησης του εν λόγω έργου προϋπολογισμού  2.427.243,51€ (με Φ.Π.Α 24%)  συντάχθηκε από την Τεχνική Υπηρεσία του Δήμου Λεβαδέων.

3. Με την αρ.221/2019   απόφαση Οικον επιτροπής   του Δήμου Λεβαδέων περί έγκρισης διενέργειας ηλεκτρονικού διαγωνισμού και κατάρτιση  των όρων διακήρυξης δημοπρατήθηκε το έργο. 

4. Την με αριθμό 41/2020 απόφαση της Οικονομικής Επιτροπής του Δήμου με την οποία εγκρίθηκε το πρακτικό 1 της ηλεκτρονικής δημοπρασίας με αα ΕΣΗΔΗΣ 86930 του έργου.

5. Με την αρ. 133/2020 απόφαση της Οικονομικής Επιτροπής του Δήμου Λεβαδέων , εγκρίθηκε το  Πρακτικό ΙΙ  του έργου σύμφωνα με το οποίο έγινε εκ νέου ανακήρυξη προσωρινού αναδόχου στην εταιρεία VASARTIS S.A.

6.  Με την αρ. 288/2020 (ΑΔΑ Ω1ΒΥΩΛΗ-Λ2Μ) απόφαση της Οικονομικής Επιτροπής του Δήμου Λεβαδέων , έγινε κατακύρωση στην εταιρεία VASARTIS S.A του έργου και ελέγχθηκε ως προς τη νομιμότητα με το υπ’ αριθμ. 220620/23-11-20 έγγραφο της Αποκεντρωμένης Διοίκησης Θεσσαλίας Στερεάς Ελλάδας. 

7. Στις 19/02/21 υπογράφηκε η σύμβαση   για την κατασκευή του  έργου “ ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ) ” για ποσό  1.308.147,44 €  με ΦΠΑ , μεταξύ του  Δημάρχου Λεβαδέων    και της  αναδόχου εταιρείας  ποσό το οποίο αναλύεται 

	Δαπάνη εργασιών
	771.351,76

	ΓΕ & ΟΕ
	138.843,32

	Μερικό σύνολο
	910.195,08

	Απρόβλεπτα
	136.529,26

	Απολογιστικές Εργασίες                             
	     3.000,00

	Αναθεώρηση
	5.233,27

	Δαπάνη ΦΠΑ                                                          
	   263.189,83                              

	Γενικό σύνολο
	1.308.147,44


8. Η προθεσμία κατασκευής του έργου, σύμφωνα την Ε.Σ.Υ. και την υπογραφείσα σύμβαση, είναι 10 μήνες από την ημερομηνία υπογραφής της σύμβασης & ο χρόνος συντήρησης ανέρχεται στο διάστημα των 15 μηνών από την βεβαιωμένη περαίωση των εργασιών του έργου.
9. Με τη υπ’ αριθμ. 336/2021 απόφαση Ο.Ε. δόθηκε παράταση έως 14-5-2022.
10. Με την υπ΄αριθμ. 80/2022 απόφαση Ο.Ε. έγινε έγκριση του 1ου ΑΠΕ και 1ου ΠΤΚΝΜΕ του έργου.
11. Με τη υπ’ αριθμ. 121/2022 απόφαση Ο.Ε. δόθηκε παράταση έως 31-12-2022
  Β.ΣΥΝΤΟΜΗ  ΠΕΡΙΓΡΑΦΗ  ΕΡΓΟΥ

Αντικείμενο του έργου είναι η κατασκευή Προπονητικού Κέντρου (Γυμναστήριο) σε οικόπεδο ιδιοκτησίας Δήμου Λεβαδέων επιφανείας 16.956,59μ2 στη θέση Ισώματα του Δήμου Λεβαδέων εκτός σχεδίου πόλης. Πρόκειται για διώροφο κτήριο συνολικής επιφάνειας 886,67μ2 με κλειστό χώρο απόληξης κλιμακοστασίου και ηλεκτρομηχανολογικών εγκαταστάσεων στο δώμα. 

Το ισόγειο περιλαμβάνει αίθουσα εκγύμνασης (με ύψος δύο ορόφων), χώρο υποδοχής, γραφεία, αποδυτήρια, χώρους υγιεινής, WC για ΑμεΑ και αναψυκτήριο με ανοιχτό ημιυπαίθριο χώρο. 

Ο όροφος περιλαμβάνει αίθουσα εκγύμνασης, γραφεία, αποδυτήρια και αναψυκτήριο με ανοιχτό εξώστη. Υπάρχει εσωτερικός πυρήνας κατακόρυφης επικοινωνίας και εξωτερικό κλιμακοστάσιο.

Το κτήριο αποτελείται από φέροντα οργανισμό με μεταλλικές δοκούς και υποστυλώματα. Θα διαθέτει εγκατάσταση πυρασφάλειας, εγκαταστάσεις ύδρευσης –αποχέτευσης, ισχυρών και ασθενών ρευμάτων, θέρμανσης κλιματισμού και εξαερισμού.

Γ. ΛΟΓΟΙ ΠΟΥ ΕΠΙΒΑΛΟΥΝ ΤΗΝ ΠΑΡΑΤΑΣΗ.

Με το υπ΄αριθμ. 21246/28-11-2022 αίτημα της αναδόχου εταιρείας σύμφωνα με το οποίο αιτούνται την παράταση του χρόνου περαίωσης των εργασιών του έργου, κατά εκατόν εξήντα εννέα (169) ημερολογιακές ημέρες, δηλαδή από 31/12/22 με βάση το τελικό χρονοδιάγραμμα, στις 30/06/23 και συγκεκριμένα όπως παρακάτω τεκμηριώνεται:

Καθυστέρηση των εργασιών λόγω δυσμενών καιρικών συνθηκών 

Με βάση τα συνημμένα στοιχεία της ΕΜΥ, προκύπτουν οι παρακάτω καθυστερήσεις λόγω δυσμενών καιρικών συνθηκών τις χρονικές περιόδους πέραν των παραπάνω αναφερόμενων:

Ημέρες καύσωνα: 4+7+5 = 16 ημερολογιακές ημέρες

Ημέρες βροχοπτώσεων: 2+3+2+2+6 = 15 ημερολογιακές ημέρες

            Συνολικός χρόνος καθυστέρησης λόγω δυσμενών καιρικών συνθηκών που καθιστούσαν αδύνατη οποιαδήποτε εργασία: 31 ημερολογιακές ημέρες.

Καθυστέρηση πληρωμών

Από το καλοκαίρι του 2022 παρατηρείται καθυστέρηση έγκρισης πιστώσεων για το έργο από την Περιφέρεια Στερεάς Ελλάδος που έχει και την ευθύνη χρηματοδότησής του και κατά συνέπεια πληρωμών. Συγκεκριμένα ο 6ος λογαριασμός του έργου που υπεβλήθη στις 30/8/2022 και εγκρίθηκε από την Δ/νση Τεχνικών Υπηρεσιών του Δήμου στις 7/9/2022 δεν έχει μέχρι σήμερα πληρωθεί. Δεδομένου ότι οι καθυστερήσεις στις πληρωμές συμβαίνουν και σε άλλα δημόσια έργα το ίδιο διάστημα, είναι αδύνατη από μέρους μας η επιπλέον χρηματοδότηση του έργου, οι δε εργασίες ακολουθούν πολύ αργό ρυθμό εκτέλεσης. 

Σημαντικός επίσης παράγοντας στο χρονοδιάγραμμα εκτέλεσης του έργου είναι η προμήθεια του ηλεκτρομηχανολογικού εξοπλισμού. Εξ αιτίας της ασταθούς παγκόσμιας κατάστασης οι χρόνοι παράδοσης των μηχανημάτων συνεχώς επιμηκύνονται από τους προμηθευτές. Παραγγελίες δεν μπορούν να υλοποιηθούν από μέρους μας και λόγω του ότι απαιτείται σοβαρή χρηματοδότηση αλλά επίσης δεν είναι γνωστός και ο χρόνος που θα εκλείψει η αδυναμία χρηματοδότησης από το Δημόσιο.  

Η αιτούμενη παράταση  για την αδυναμία εκτέλεσης εργασιών λόγω χρηματοδότησης, αφορά διάστημα:  150 ημερολογιακών ημερών
Κατά συνέπεια, και με βάση τα παραπάνω, η αιτούμενη με το παρόν παράταση χωρίς υπαιτιότητα του αναδόχου,  είναι : 31+150=181 ημερολογιακές ημέρες και οδηγούν σε περαίωση των εργασιών του έργου την 30-06-2023(αντί του συμβατικού χρόνου περαίωσης  της  31/12/22).


                                         Ε Ι Σ Η Γ Ο Υ Μ Ε Θ Α

Την έγκριση παράτασης του έργου: «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)» έως τις 30-06-2023.
.


    Η Οικονομική Επιτροπή  λαμβάνοντας υπόψη:

- Τις διατάξεις του  άρθρου 40 του Ν. 4735/2020 που αντικατέστησε το άρθρο 72  του  

  Ν.3852/2010

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»  

- Το με αριθ. πρωτ. 21965/07-12-2022 έγγραφο της Διεύθυνσης Τεχνικών Υπηρεσιών, που είχε  διανεμηθεί
-Την αρ. 288/2020 (ΑΔΑ Ω1ΒΥΩΛΗ-Λ2Μ) απόφαση της Οικονομικής Επιτροπής με την οποία έγινε κατακύρωση στην εταιρεία VASARTIS S.A του έργου «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)»
 -Την από 19-02-2021 σύμβαση μεταξύ του αναδόχου και του Δήμου Λεβαδέων

- το υπ αριθμό πρωτ. 21246/28-11-2022 αίτημα του αναδόχου

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή  διατυπώθηκε και δηλώθηκε δια ζώσης στην συνεδρίαση.
.                       

                               ΑΠΟΦΑΣΙΖΕΙ  ΟΜΟΦΩΝΑ
    Εγκρίνει την παράταση του συμβατικού χρόνου εκτέλεσης των εργασιών του έργου με τίτλο : «ΠΑΡΚΟ ΑΘΛΗΣΗΣ ΔΗΜΟΥ ΛΕΒΑΔΕΩΝ- ΠΡΟΠΟΝΗΤΙΚΟ ΚΕΝΤΡΟ (ΓΥΜΝΑΣΤΗΡΙΟ)» ,  έως  30-06-2023  για τους λόγους που αναφέρονται στο εισηγητικό μέρος της παρούσας.
.
    Η  απόφαση πήρε αριθμό  382/2022.
                                                                                 ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ                                                                      Λιβαδειά      15- 12-2022  
ΙΩΑΝΝΗΣ Δ. ΤΑΓΚΑΛΕΓΚΑΣ 
                                                                                                 Ο ΠΡΟΕΔΡΟΣ    

                ΤΑ ΜΕΛΗ  

1 .Μητάς Αλέξανδρος                                                            

2. Νταντούμη Ιωάννα                                                         ΙΩΑΝΝΗΣ Δ. ΤΑΓΚΑΛΕΓΚΑΣ   

3. Σαγιάννης Μιχαήλ                                                           ΔΗΜΑΡΧΟΣ ΛΕΒΑΔΕΩΝ
4. Μερτζάνης Κωνσταντίνος  
5.Καπλάνης Κωνσταντίνος  
6.Μπράλιος Νικόλαος                                             

7. Καραμάνης Δημήτριος
